2-3วันมานี้ ผมมีอาการกลอกตาไปมาแล้วปวดหัว ตอนหลับตาผมลองเอานิ้วไปจับที่ตาดูปรากฏว่าผมปวดนิดๆครับ แต่ทัศนวิสัยในการมองเห็นยังปกติครับ ผมจะเป็นอะไรไหมครับ
สวัสดีค่ะ หากไม่ได้มีอาการเจ็บตา ปวดตา ตาแดง น้ำตาไหล มีขี้ตามาก และยังคงมองเห็นได้ตามปกติ ไม่มีภาพพร่ามัว ก็ไม่น่ามีอะไรผิดปกติเกิดขึ้นที่ดวงตาค่ะ ส่วนการจับลูกตานั้น หากจับ หรือลูบเพียงเบาๆ มักไม่ได้ทำให้มีอาการอะไร แต่หากออกแรงกด ก็อาจทำให้รู้สึกตึงและปวดได้ เนื่องจากเป็นการเพิ่มความดันภายในลูกตาค่ะ ดังนั้น ก็ไม่ควรใช้มือไปจับและกดลูกตาค่ะแต่หากไม่ได้กด แล้วมีอาการปวดตา เจ็บตา หรือเคืองตา หรือมีอาการผิดปกติอื่นๆ ก็ควรไปพบแพทย์เพื่อตรวจค่ะส่วนการที่กรอกตาไปมา หากกรอกตาเร็ว หรือทำซ้ำไปซ้ำมาหลายครั้ง ก็จะทำให้รู้สึกมึนหัว หนักหัวได้ หรืออาจปวดหัวได้ในบางราย คล้ายกับการที่อาการที่เราเมารถ เมาเรือ ซึ่งจะมีการมองภาพที่เคลื่อนไหวตลอดเวลา (คล้ายกับการกรอกตาไปมาเพื่อมองภาพ) ทำให้ไปกระตุ้นประสาทการทรงตัว จึงส่งผลทำให้เกิดอาการเมา คือมึนหัว เวียนหัว หนักหัวและปวดหัวได้ค่ะ ดังนั้น ก็ไม่ควรกรอกตาไปมาเร็วๆ หรือกรอกตาไปมาหลายครั้งหรือบ่อยค่ะๆ